Pam boa gwelet skritell Rubber e fin miz Here e soñje din e oa ur film kozh a vefe adskignet. Un doare film un tamm dister a oa deuet da vezañ pouezus/dedennus a-hed ar bloavezhioù un dra a seurt-se. Na sod e oan!  Rubber a zo ur film produet e 2010, filmet e 14 devezh e gouelech Kalifornia gant ur benveg skeudennoù niverel boutin. Istor ur vandenn-rod eo ivez… A lazh tud war he hent.  Plijet bras on bet gant an  digoradur a zispleg penaos ez eo ar film un dave dan no reasonar fed e vefe a-wechoù e filmoù-se traoù o choarvezout hep abeg ebet. Skeudennoù brav, fent (du), un aergelch iskis… Neo ket re fall rekipe Rubber. Ouzhpennomp ur preder war petra eo an dudi, an arvest, ar filmoù. Don-tre eo Rubber ha war memes-tro nhaller ket chom hep kavout-se hir hag un tammig didalvoud a-benn ar fin. 